Den Vest-Sjællandske Avis, 1819-06-22
Bemærkninger over Buenos Ayres af en reisende Amerikaner. Synet af Staden Buenos Ayres, er fra Floden. af ikke skiønt. En lang Linie af lave, uregelmæssigt byggede Huuse, i Midten af et gammelt Fort med fire Bastioner, er alt det man seer, indtil man faaer Øie paa en Mængde sorte Vaskerinder. Den 15de Februarii, paa hvilken Tid her er høi Sommer, faae vi en Mængde Parasoller svømme paa Vandet; under disse Soelskierme seer man endelig ogsaa Hoveder, og de Legemer som høre dertil, bade sig i Vandet. – J Staden kom vi til en skiøn Plads (Square) med Buegange, og her fandt jeg Kiøbmandsbode, en Mængde Vogne fulde af Frugt og alleslags Grønt; derpaa kom smaae Drenge galloperende hen til os, som havde paa deres Sadler runde og vel tillukkede Melkespande. Bønder tilte igiennem Gaderne paa store Heste; deres Klædning har de livfuldeste Farver og flagter let omkring dem. Denne Klædedragt, kaldet Poncho, er en Art Kappe, og Bønderne væve selv Tøiet dertil. J Midten af et Stykke af dette Tøi eller Klæde, bliver der skaaret et Huul, hvor Hovedet bliver stukket igiennem, Resten bedækker Skuldrene. Fra den smukke Square gik jeg ind i Gaderne. J dem alle vare Fortouge for Fodgiængerne. – Strax efter min Ankomst spiiste jeg til Middag hos en Landmand. Da vi sad ved Bordet, blev det paa engang gandske mørkt. En pludselig Allarm i Luften drev Folk ud paa Gaderne af deres Huuse. Der saae jeg med Skræk en Støtte af Støv, som var høiere end Huusene, pludselig at trænge lige ind paa os. En Hvirvelvind fløi ud fra Støtten, som kastede Sand og Støv fra Gaderne i Veiret. Vi kunde neppe trække os tilbage til Huuset eller lukke Dørre og Vinduer. Da Støtten, som giorde Himmelen mørk, var trukken over, fandt man alle Meublerne i Huuset bedækkede med fiint Støv, som var trængt igiennem Dør sprækkerne og Binduesposterne. En heftig Vind fulgte strax efter Støtten, og holdt længe ved, endog ved den klare Himmel. Vi gik ned til Bredden af Floden, her rasede Stormen i Strømmens Bølger, og Skibene kæmpede med den. Henimod Midnat lagde Stormen sig; men nu strømmede Regn ned af Himmelen med al Magt. – Sydvestvinden er her meget tør, og det electriske Fluidum, erholder ved den sin fuldkomne Styrke Nordvinden blæser ofte, naar den ikke er alt for stærk, holder den flere Dage ved. Jndvaanerne holde den for at være skadelig. Jeg har bemærket, at naar den blæser, svæver der en Materie i Luften, som ligner Spindelvæv og som hænger sig fast allevegne. Her er Nordvinden Jtaliens Sirocco; den virker ligesom denne, paa Legemet og paa Livsaanderne. Sædvanlig vender den sig til Syd og Sydost og derpaa kommer et Veirligt, som ofte vedvarer 48 Timer. Et saadant Uveir, som tordner stærk og uophørlig, staaer ind Huusene, og dræber ofte Mennesker. - Havnen ved Ensenada, 70 Miile nedenfor Buenos=Ayres, har en let Jndseilning, og er beskyttet fra alle Sider; men Landeveiene til Buenos=Ayres, som ere omgivne med Sumpe, ere slette, og om Vinteren aldeeles ikke til at passere. Toldafgivterne ere der ringere, for at erstatte Fragtomkostningerne fra Havnen til Buenos Ayres. – Neppe var det bleven bekiendt, at en Udlænding, vilde opholde sig nogen Tid i Staden Buenos=Ayres, førend alle fornemme og rige Creoler besøgte mig, bød mig ind i deres Huuse, og kom mig i Møde med Høfligheder og Opmærksomheder. Jeg har fundet disse Mennesker at være milde, livfulde, muntre og glade. De elske alle Slags Forlystelser, ere selskabelige og henbringe deres Aftener med Leeg, Musik og Dands. Begavede med en stor Munterhed og med en forig Phantasie; men som ikke altid opvækkes af ædle Gienstænde, ere tillige alle Creoler store Kaart- og Terningespillere. Fruentimmerne elske Conversation, og begynde Samtalerne med meget Liv og vide at fortsætte dem ligesaa livfuldt. De ere ikke skiønne, men godt skabte og deres Øine ere geniefulde. De ville gierne være kloge og udvise ogsaa megen Forstand. Lyst til Musik er dem medfødt, og de spille, synge og dandse overmaade smukt. Deres Dands er ubeskrivelig graziøs. Carnevalsdagene bleve her høitideligholdte ligesom i Spanien. J Theatret blev jeg gandske giennemblødt af lugtende Vande, paa Veien til Plaza de Toros (Tyrepladsen), for at see Tyrefægtningen, maatte jeg gaae igiennem to Rader Damer, den ene paa min venstre og den anden paa min høire Side, alle disse Damer og andre som stode i Vinduerne, og paa Balconerne af Huusene, vare bevæbnede med Skaaler, smaae Sprøiter og Æg af Vox. Disse Vaaben var fyldt med vellugtende Vand og bleve kastede paa mig; da jeg fandt at det var umueligt at tage Flugten, kiøbte jeg af Voxægene saa mange som jeg kunde, forsvarede mig dygtig og kom lykkelig igiennem den farlige Linie. Fra alle Sider overgydet med vellugtende Vand, ankom jeg gandske vaad paa Plaza de Toros, hvor jeg blev henviist til Cabildens Loge og blev paa en meget behagelig Maade overrasket af den skiønne Scene. Man forestille sig en stor Rotund, hvori der var fleere Rader Sæder, den ene Rad over den anden; alle Tilskuerne vare klædte med glimrende Farver, over disse Rækker af Sæder var Ranglogen for de Fornemme iblandt Jndvaanerne; alle vare meget pragtfuldt, pyndtede. En Vagt af Soldater i Gallauniform, stod under Logerne, Hoboisterne opførte Musik. Destoværre vænner denne hyppige Gientagelse af dette blodige Skuespil til Grusomhed, og giør det kogende Blod endnu mere brusende. Dette skulde ikke være saaledes, da Politiet i Buenos Ayres er ikke det bedste, og Mord saavel som andre Forbrydelser af det sorteste Slags, hører til Dagens Orden. - Folket er blevet mistænkeligt og listigt, under Spaniens længe trykkende Aag.